open-index/open-wikipedia-markdown huggingface dataset:
Gunnar Prestegård

**Gunnar Prestegård** (1935–2025) var en norsk prest, indremisjonsleder og KrF–politiker. Prestegård var generalsekretær i Indremisjonsselskapet 1975–1987. Han var vararepresentant på Stortinget for Oslo 1989–1993, og møtte som fast representant 1989–1990 mens Eleonore Bjartveit var kulturminister. 

## Bakgrunn og virke
Han var sønn av byggmester Halvor Olsen Prestegård (1897–1973) og husmor Valborg Nikola Andersen (1903–1988). Prestegård ble cand.theol. ved Menighetsfakultetet i 1959.

Han var feltprest fra 1961 til 1962 og arbeidet deretter som landsungdomssekretær i Indremisjonsselskapet fra 1962 til 1968. Fra 1968 til 1975 var han forlagssjef i Lutherstiftelsen.  Han var generalsekretær i Indremisjonsselskapet 1975–1987 og var også formann for Nordisk Indremisjonsråd og forstander ved *Menighetssøsterhjemmets Høgskole* (senere Høyskolen Diakonova) 1987–2005. 

På Stortinget var han medlem av Kirke- og undervisningskomiteen.

## Verv i det offentlige og i organisasjoner
* Varamedlem Oslo bystyre 1991–1995, 1999–2003, 2003–2007, 2007–2011. 
* Medlem Kringkastingsrådet 1981–1985, nestformann 1986–1989. 
* Meddommer lagmannsretten 1995–2007. 
* Medlem fylkesstyret i Oslo KrF 1985–1993. 
* Landsungdomssekretær Indremisjonsselskapet 1962–1968, generalsekretær 1975–1987. 
* Medlem styret i Norsk Forleggerforening 1972–1975. 
* Formann Nordisk indremisjonsråd 1977–1980. 
* Formann styret i Organisasjonenes Fellesråd 1982–1985. 
* Medlem styret i Skiensklubben Odd 1996–1999. 

## Bibliografi
* Prestegård, Gunnar: *Min dåp*, Luther Forlag Oslo 1964. 
* Prestegård, Gunnar: *Ung i dag*, Luther Forlag Oslo 1968. 
* Møller, Arvid: *Lyslugg og mørkemann. Møte med Gunnar Prestegård*, Luther Forlag Oslo 1994. 
* Prestegård, Gunnar m/fl.: *Ventetid*, Sambåndet Bergen 1998. 
* Prestegård, Gunnar: *Mennesker jeg møtte*, Luther Oslo 2007. 

## Referanser


## Eksterne lenker
* 
* 
*
Tor Idar Larsen

**Tor Idar Larsen** (født 1980) er en norsk forfatter med flere utgivelser som omhandler flyhistorikk og andre verdenskrig.

Larsen er utdannet ved Høgskolen i Lillehammer, og arbeider til daglig som rådgiver. Han er styremedlem i Norwegian Spitfire Foundation.

## Utgivelser
* 2009: *Gladiator – [[Finn Thorsager]], fra jagerpilot til flykaptein*. E-forlaget. ISBN 978-82-997486-4-3
** Engelsk utgave 2012: *Viking Spitfire : the story of Finn Thorsager*. Fonthill media. ISBN 978-1-78155-043-4
* 2011: *[[Leif Lundsten]] – flygerhelten fra Toten*. Eget forlag
* 2012: *Dager i april, roman*. Eget forlag 
* 2013: *Into the Swarm: Stories of RAF Fighter Pilots in the Second World War*. Av Christopher Yeoman og Tor Idar Larsen. Fonhtill Media. ISBN 978-1-78155-246-9
* 2013: *Myggstikkerne, roman*. Eget forlag (trykket hos Land Trykkeri, print-on-demand).
* 2015: *Mosquito Attack! A Norwegian RAF pilot at war* Fonthill Media, UK. ISBN 9781781553114
* 2016: *Spitfire Glory: The Wartime Flying Life of Leif Lundsten* Fonthill Media, UK. ISBN 9781781555019
* 2016: *En Helvetes Ålreit Krig, roman.* Eget forlag.(trykket hos Land Trykkeri, print-on-demand).
* 2025: *En Helvetes Ålreit Krig*, roman. Bod.com (trykket hos Bod.com - andre opplag) ISBN: 9788284513843
* 2025: *Larsen Mansplainer: Skjermbruk. Bod.com.* ISBN: 9788284512570.

## Eksterne lenker

* Myggstikkerne
VIVA (kor)

**VIVA** er et damekor fra Trondheim som ble stiftet i 2002. Dirigent er Ina Cecilie Hjelmervik Olufsen. Koret består av ca. 30 amatørsangere fra Trondheim og omegn. 

Repertoaret spenner fra jazz til klassisk via folkemusikk og moderne kormusikk. Musikken kan være både verdslig og religiøs. 

Koret har fått gulldiplom i de internasjonale korkonkurransene det har deltatt i, henholdsvis i Riva del Garda (Italia, 2007), Valletta (Malta, 2009), Praha (Tsjekkia, 2012) og Calella (Spania, 2014). I Praha vant VIVA også damekorklassen og Grand Prix-konkurransen mot vinnerne av de andre klassene, i tillegg til at Ina Cecilie Hjelmervik Olufsen ble tildelt prisen for beste dirigent. I Calella vant VIVA damekorklassen.
I februar 2017 tok VIVA gulldiplom i damekorklassen i Interkulturs Grand Prix of Nations i kammermusikksalen i Berliner Philharmonie. I oktober samme år vant VIVA damekorklassen i NM for kor i Trondheim. I korkonkurransen i Kalamàta i Hellas i 2019 vant Viva både klassen for like stemmer og selve Grand Prize-konkurransen.

VIVA holder med ujevne mellomrom konserter i Trøndelag. Koret påtar seg også sangoppdrag for både offentlige og private virksomheter. 

I anledning korets 10-årsjubileum i 2012 ga koret ut CD-en "Stemninger".

## Referanser


## Eksterne lenker
* Koret VIVA Offisiell hjemmeside for damekoret VIVA.
Boys Noize

**Alexander Ridha**, bedre kjent under artistnavnet **Boys Noize**, er en tysk musikkprodusent og DJ som lager electrohouse. Han startet plateselskapet Boysnoize Records i 2005.

## Karriere
I 2007 ga Boys Noize ut sitt debutalbum «Oi Oi Oi». Albumet inneholdt sanger som «Lava Lava», «Frau feat. iRobots» og «Oh!». Albumet fikk blant annet en firer av nettavisen "Natt og Dag" I oktober 2009 lansert Boys Noize med albumer «Power», med singlene; «Jeffer» og «Starter».

## Diskografi
### Studioalbum
* *[[Oi Oi Oi (album)|Oi Oi Oi]]* (2007)
* *[[Oi Oi Oi (Remixed)]]* (2008)
* *Power* (2009)

### Mix-album
* *Bugged Out! Presents Suck My Deck – Mixed by Boys Noize* (2008)
* *I ♥ Techno 2008* (2008)

### Remixer
* *Beat It* by Michael Jackson (2003)
* *Auf Der Lauer Aua Aua* by Göpfrich & Gerlach (2005)
* *My Conversation* by Kid Alex (2005)
* *Shadowbreaker* by John Starlight (2005)
* *Everyday I Love You Less And Less* by Kaiser Chiefs  (2005)
* *matthew richards* by knobhead (2006)
* *Daily Disco* by Lützenkirchen (2006)
* *All I Wanna Do Is Break Some Hearts* by Kreeps (2006)
* *[[Banquet (song)|Banquet]]* by Bloc Party (2006)
* *Bom Bom Bom* by Living Things (2006)
* *Dudun-Dun* by Para One (2006)
* *Frau* by I-Robots (2006)
* *Le Disko* by Shiny Toy Guns (2006)
* *Personal Jesus* by Depeche Mode (2006)
* *Move My Body* by Tiga (2006)
* *The Acid Never Lies* by Riot In Belgium (2006)
* *Cocotte* by Teenage Bad Girl (2006)
* *[[My Moon My Man]]* by Feist (2006)
* *Fine Dining With The Future* by Foreign Islands (2006)
* *Alloy Mental* by Alloy Mental (2007)
* *Putting Holes In Happiness* By Marilyn Manson  (2007)
* *Phantom Pt. II* By Justice (2007)
* *Arcadia* By Apparat (2008)
* *Sensual Seduction* By Snoop Dogg (2008)
* *The Geeks Were Right* By The Faint (2008)
* *Working Together* By Gonzales (2008)
* *Lights & Music* By Cut Copy (2008)
* *L’Amour Et La Violence* By Sebastien Tellier (2008)
* *Say Whoa* By A-Trak (2008)
* *It Has Been Said* By Darmstadt (2008)
* *Focker* By Late of the Pier (2008)
* *When You're Around* By Frankmusik (2008)
* *Happy  Up Here* By Röyksopp (2009)
* *[[Boom Boom Pow|Let the Beat Rock]]* by Black Eyed Peas featuring 50 Cent (2009)

## Referanser


## Eksterne lenker
* 
* 
* 
*
VM i friidrett 2007 – 110 meter hekk menn

Øvelsen **110 meter hekk menn** i **[[VM i friidrett 2007]]** ble avholdt på Nagai Stadium den 29. og 31. august.

## Medaljevinnere

## Rekorder

## Resultater
### Forsøksheat
Kvalifisering: De tre første i hvert heat (**Q**) og de ni raskeste ellers (**q**) gikk videre til semifinale.

Forsøksheatene ble avvikklet 29. august fra kl. 11:40 lokal tid.

}  || 3 ||align=left| Felipe Vivancos ||align=left|  ||   || DSQ
|}

### Semifinaler
Kvalifisering: De to første i hver semifinale (**Q**) og ellers de to raskeste (**q**) gikk videre til finalen.

Semifinalene ble avviklet 30. august fra kl. 21:30 lokal tid.

### Finale
Finalen ble avviklet 31. august kl. 22:20 lokal tid,

## Referanser
Mustadkrysset

**Mustadkrysset** er et veikryss på riksvei 150 (skiltet som Ring 3) i Oslo. Krysset ligger mellom de to Granfosstunnelene og ble ferdigbygget i 1992. I Mustadkrysset er det avkjøring til Lilleaker.

Fotoboksen ved Mustadkrysset er Norges mest innbringende. I 2008 ble nærmere 6&nbsp;000 bilførere bøtelagt på grunnlag av fotografier fra denne boksen.

## Referanser
Liberal-Demokratische Partei Deutschlands

**Liberal-Demokratische Partei Deutschlands** (LDP eller LDPD) var et såkalt blokkparti i DDR. Partiet kalte seg et liberalt parti, men var en del av maktstrukturen og hadde ikke mulighet til å føre noen annen politikk enn det statsbærende kommunistpartiet, Sozialistische Einheitspartei Deutschlands (SED). LDPD hadde representanter i Folkekammeret og partimedlemmer satt i regjeringen i DDR, men det var SED som kontrollerte hvem som fikk hvilke posisjoner. Formelt inngikk partiet i «den demokratiske blokken», dvs. en allianse av partier og organisasjoner som ble kontrollert av SED. Partiet deltok i «valg» gjennom denne alliansen, men valgene i DDR var ikke egentlig demokratiske.

## Eksterne lenker
*
Blokkparti

**Blokkparti** er en betegnelse brukt om politiske partier som eksisterte i kommunistiske diktaturer i østblokken ved siden av det herskende kommunistpartiet, og som inngikk i en partiblokk sammen med kommunistpartiet. Disse partiene var representert i parlamenter og regjeringer, men utøvet ikke noen egentlig makt, konkurrerte ikke mot det herskende partiet i valg (som uansett sjelden var demokratiske om slike ble gjennomført), og tjente kun til å gi et skinn av flerpartisystem og valgfrihet, i et forsøk på å gjøre kommunistenes politikk spiselig for ikke-kommunister. I DDR inngikk blokkpartiene og kommunistpartiet i «Den demokratiske blokken» kalt Die Nationale Front. Et ironisk uttrykk for blokkparti i DDR var «blokkfløyte».
## Referanser
Tegnestift

En **tegnestift** er en liten nål eller spiker med et stort hode, egnet til å presse inn i vegger og oppslagstavler for hånd. 

Tegnestifter brukes i all hovedsak til å henge opp oppslag og tegninger, derav navnet. Eldre modeller er vanligvis laget presset blikk eller tynne jern- eller messingplater. Nyere tegnestifter har ofte et hode av plast.
VM i friidrett 2007 – 3000 meter hinder kvinner

Øvelsen **3000 meter hinder kvinner** ved **[[VM i friidrett 2007]]** ble avholdt på Nagai Stadium på 25. august (forsøksheat) og 27. august (finale).

Kristine Eikrem Engeset, Karoline Bjerkeli Grøvdal og Silje Fjørtoft representerte Norge. Ingen av dem kvalifiserte seg til finalen.

## Rekorder

## Resultater
### Kvalifisering
#### Forsøksheat 1

#### Forsøksheat 2

#### Forsøksheat 3

### Finale

## Eksterne lenker
* Offisielle resultater, forsøksheatene - IAAF.org
* Offisielle resultater, finale - IAAF.org
* Øvelsesrapport - IAAF.org
Nesjavellir kraftverk

**Nesjavellir kraftverk** er et geotermisk kraftverk på Island. Det befinner seg 177 moh. i den sørvestre del av landet, nær Þingvellir og vulkanen Hengill. Kraftverket eies av Orkuveita Reykjavíkur.

Planer for å utnytte Nesjavellir-området for geotermisk energi og vannoppvarming ble unnfanget i 1947. Flere borehull ble boret for å evaluere områdets potensial for kraftproduksjon. Forskning fortsatte fra 1965 til 1986. I 1987 startet konstruksjonen av anlegget, og grunnsteinen ble lagt ned i 1990.

Stasjonen produserer om lag 120 megawatt (MW) elektrisk energi og leverer rundt 1800 liter (300 MW) varmtvann per sekund som distribueres som fjernvarme til Reykjavík ca. 25 kilometer lenger vest. Fram til 2007/08 var det Islands største geotermiske kraftverk, da Hellisheiði kraftverk økte produksjonen fra 90 MW til 213 MW.

## Referanser


## Se også
* Geotermisk energi på Island

## Eksterne lenker
* 
*  Nesjavellir Geothermal Plant
Krafla kraftverk

**Krafla kraftverk** (islandsk *Kröflustöð*) er et geotermisk kraftverk på nordsiden av  Island ved den aktive vulkanen Krafla i Mývatnområdet.

Konstruksjonen av anlegget startet i 1975. Anlegget ble planlagt med to dampturbiner med en total kapasitet på 60 megawatt (MW). Kraftverket ble satt i drift i august 1977 med kun én turbin installert – anlegget ble derfor operert på halv effekt. Mellom 1974 og 1984 var det en rekke vulkanutbrudd i Kröflueldarområdet, med påfølgende lavastrømmer nær kraftverksbygninene og stor damputvikling.

I 1996 ble det besluttet å installere den andre turbinen, og siden 1999 har kraftverket operert med den opprinnelig planlagte kapasitet på 60 MW. Inntil Nesjavellir kraftverk kom i drift i 1990 var Krafla kraftverk det største av sitt slag på Island. 

I 1985 ble Krafla kraftverk delvis privatisert da det ble overtatt av det halvstatlige selskapet Landsvirkjun. En utvidelse til 150 MW er planlagt. 

Krafla kraftverk ligger syv kilometer fra det mindre geotermiske kraftverket Bjarnarflag.

## Se også
* Geotermisk energi på Island

## Eksterne lenker
*
Bergtatt

**Bergtatt** er et folkrock-band fra Risør i Aust-Agder.

Musikken deres er basert på rockemusikk, men de blander dreielire (hurdy-gurdy), fele, nøkkelharpe, pumpeorgel og tverrfløyte inn i rocken. Bandet synger på norsk. Debutalbumet *Røtter* ble utgitt 2. mars 2009. Bandet deltok på  samme år. Bandet har ligget på Sørlandstoppen med sporet «*Ægir*». og på fylkestoppen i Sogn og Fjordane med låta «*Kristin og Sigurd*».  

Albumet *Lagnadsoger* ble spilt inn og mikset i Crystal Canyon Studio av Anders Møller og Tomas Pettersen. På låta «Huldra»  har de med seg musikere fra Katzenjammer som gjestevokalister. Steinar Ofsdal spiller fløyte på låta «*To Systre*». 

## Debut
Bergtatt debuterte i 2009 med albumet *Røtter og* opptrådte på festivaler i Norge og utlandet. Bander har varmet opp for artister som Åge Aleksandersen og Sambandet, Vamp, Levellers, Bo Kaspers Orkester og Bob Hund.

## Diskografi
*2009: *[[Røtter (album)|Røtter]]*, MTG Music
*2013: *Lagnadsoger*, MTG Music

## Medlemmer
*Linn Katrin Øygard – Vokal, orgel, fløyte
*John Stenersen – Nøkkelharpe og dreielire
*Andreas Stormo – Gitar
*Jarle Skår Nor – Bass
*Emil Andersen – Trommer

## Referanser


## Eksterne lenker
* 
* 
* Intervju hos Metal-Norge
Bjarnarflag kraftverk

**Bjarnarflag kraftverk** (islandsk *Bjarnarflagstöð*) er et geotermisk kraftverk i Mývatnområdet på nordlige Island.

Kraftverket ble satt i drift 5. mars 1969. I området var det allerede brønner for utnyttelse av jordvarme i en kiselgurfabrikk i Reykjahlíð. Anlegget har en installert kapasitet på 3,2 megawatt (MW), det minste av det halvstatlige selskapet Landsvirkjuns kraftverk. Ca. syv kilometer lenger nordøst ligger Krafla kraftverk med en kapasitet på 60 MW.

Bjarnarflag ligger mellom Reykjahlíð og Námaskarð, og Hringvegur går gjennom området.

## Se også
* Geotermisk energi på Island

## Eksterne lenker
*  Bjarnarflag Geothermal Station
Hellisheiði kraftverk

**Hellisheiði kraftverk** (islandsk *Hellisheiðarvirkjun*) er det største geotermiske kraftverket på Island. Det befinner seg i den sørvestre del av landet, nær vulkanen Hengill. Kraftverket eies av Orkuveita Reykjavíkur.

Driften ved anlegget startet i 2006 med to turbiner, hver med en effekt på 40-45 megawatt (MW). Året etter økte produksjonen til 120 MW elektrisk energi da en lavtrykksturbin ble satt i drift, mens det i 2008 ble installert ytterligere to 40-45 MW turbiner. I 2009 var produksjonskapasiteten 213 MW, men etter videre utvidelser har anlegget i 2013 en kapasitet på 303 MW elektrisk energi og 133 MW termisk energi til fjernvarme. Varmen hentes fra om lag 2&nbsp;000 meters dyp.

## Se også
* Geotermisk energi på Island

## Referanser

## Eksterne lenker
*
Klassen (film)

***Klassen*** (originaltittel: *Entre les murs* norsk: «mellom veggene») er en fransk dramafilm fra 2008, regissert av Laurent Cantet, basert på boken *[[Entre les murs (bok)|Entre les murs]]* av François Bégaudeau. 

Filmen ble tildelt Gullpalmen ved filmfestivalen i Cannes i 2008. Dette var første gang på 21 år at en fransk film ble tildelt Gullpalmen. Forrige filmen som vant var *[[Sous le soleil de Satan]]* av Maurice Pialat.

## Handling
Filmen er en semi-biografisk fremstilling av François Bégaudeau opplevelser som litteratur-lærer på en ungdomsskole i hjertet av Paris.

François Bégaudeau spiller selv rollen som lærer i filmen.

## Mottakelse

Filmen har høstet god kritikk og oppnådd 97 % rangering på bransjenettstedet Rotten Tomatoes. Metacritic, et annet filmnettsted, lister *Klassen* med en rangering på 94, som gjør *Klassen* til en av de best anmeldte filmene fra 2008 ifølge nettstedet.

Filmen fikk æren av å være åpningsfilmen på den 46. filmfestivalen i New York i 2008.

## Skuespillere
* François Bégaudeau som François Marin, en fransk språk-lærer.
* Jean-Michel Simonet som rektor
* Burak Ozyilmaz som Burak, en student.
* Boubacar Touré som Boubacar, som anklager Marin for å være homofil.
* Carl Nanor som Carl, som ble utvist av hans tidligere skole.
* Louise Grinberg som Louise, en av de flinkeste studentene i klassen.
* Esmeralda Ouertani som Esmeralda, en annen student.
* Franck Keïta som Souleymane, en student
* Henriette Kasaruhanda som Henriette, en student som påstår at hun ikke har lært noe.
* Rachel Régulier som Khoumba, en student som nekter å lese.

## Referanser


## Eksterne lenker
* 
*
DS «Sand» (1898)

**DS «Sand»** var i perioden 1899–1953 et lokalruteskip tilhørende Det Stavangerske Dampskibsselskab, Stavanger. Før dette hadde det en kort periode i rutefart i Hordaland som «Statsraad Haugland».

## DS «Statsraad Haugland»
* **19. juni 1898**: Levert fra Fevigs Jernskibsbyggeri, Fevik (byggenr. 19) som lokalruteskip  **«Statsraad Haugland»** til Søndre Bergenhus Dampskibsselskab, Bergen. Skipet var konstruert av Ingeniør Randulf Hansen, som også tegnet flere av tidens vakreste skip, som «Vøringen», «Dronningen» og «Britannia». I likhet med disse hadde «Statsraad Haugland» en iøynefallende klipperbaug med baugspyd og gallionsfigur. Dampmaskinen var ellers levert av Furness, Westgarth & Co. Ltd., Middlesbrough, England. Skipet var oppkalt etter statsråd Baard Madsen Haugland fra Stord. «Statsraad Haugland» ble benyttet i lokalrutefart Bergen-Sunnhordland hver mandag og torsdag, Bergen-Midthordland-Samnanger hver onsdag og Bergen-Kvinnherad (snart forlenget til Herand og Øystese) hver lørdag kveld. Eierselskapet (som stort sett hadde aksjonærer i Sunnhordland, Kvinnherad og midtre Hardanger) bukket raskt under i konkurransen med Hardanger Søndhordlandske Dampskibsselskab i samme ruteområde.

## DS «Sand»
* **Februar 1899**: Solgt til Det Stavangerske Dampskibsselskab, Stavanger for kr.102 000. Omdøpt **«Sand»** og benyttet i selskapets lengre lokalruter.
* **Høst 1899**: I lokalrute Stavanger-Nedstrand-Sand-Sauda. Gikk også Stavanger-Årdal-Hjelmeland-Hålandsosen, Stavanger-Fister-Hjelmeland-Hylen, og Stavanger-Vikedal-Sandeid-Åmsosen.
* **Sommer 1910**: I turistrutefart Stavanger-Lysefjorden sammen med selskapets kystruteskip DS «Bergen» og DS «Kong Olaf».
* **24. september 1903**: Ommålt.  Brt:223,33
* **1919**: Ombygd og forlenget. Ny rett baug. Nye kjenningsmål: 136,6’ x 20,6’ x 8,4’  Brt:246,08
* **Juni 1940**: Nattruten Stavanger-Haugesund-Bergen ble endret til dagrute i mai 1940, og her ble først selskapets DS «Saude» satt inn, og en måned senere også DS «Sand».
* **pr.1945**: Satt inn i ruten Stavanger-Sand-Sauda, Stavanger-Vikedal-Sandeid-Åmsosen, og tidvis Stavanger-Sjernarøy.
* **Sommer 1952**: i lokalrute Stavanger-Steinnesvåg på Finnøy.

## DS «Haukelid»
* **29. desember 1952**: Omdøpt **«Haukelid»**, da Stavangerske fikk overlevert sin nyombygde sjøbuss som skulle overta navnet.
* **14. desember 1953**: Solgt til Br. Anda, Hundvåg i Stavanger for kr.32 000 for opphugging.
* **31. august 1956**: Slettet fra norsk register som opphugget.

## Kilder
* «Fjordabådane»  Magnus Torgersen 1981
* «Fjordabåten»  Dag Bakka jr. 1994
* Artikkel om DSD av Alf Johan Kristiansen i Skipet 2.90 og 1.91.
* «Det Stavangerske Dampskibsselskab 1855–1955»  R.A.Lorentzen 1955
* Trygve Eriksen jr.'s arkiv
* *Aarbog for Norges handelsmarine 1907* (side 138) - Sjøfartskontoret, Kristiania 1908.
Klassen

**Klassen** har flere betydninger og kan vise til:

*Klassen (film), en fransk film fra 2008
*Klassen (TV-serie), en norsk nettbasert serie for barn og ungdom som går på NRK Super
norsk nettbasert serie for barn og ungdom som går på NRK Super

## Se også
* Klasse
Ehrenbreitstein

**Ehrenbreitstein** er en festning på Rhinens høyre bredd, midt i mot Moselmunningen og innenfor grensene til byen Koblenz. I bydelens åssider dyrkes det noe vin. Festningen ble som en del av Øvre mellomrhindal oppført på UNESCOs verdensarvliste i 2002.

Festningen er etter Gibraltar det nest største festningsverk i Europa. Den kneiser på en bred klippe 118 m over floden. Hovedfestningen er kasemattert i flere etasjer.

Konradineren Ehrembert, oppførte omkring år 1000 en borg på stedet. Borgen kom på 1100-tallet under erkebispedømmet Trier og ble fra 1153 sterkt befestet, men fikk først i 1672 fast befestning. Den ble i 1688 uten hell ble framgang beskutt av franskmennene, men i 1799 ble den underkuet av franskmennene som sultet ut forsvarerne. Deretter ble befestningene rasert.

I 1803 ble Ehrenbreitstein overdratt til fyrsten av Nassau-Weilburg, men avstått av ham i 1815 til Preussen. Årene 1816-1826 ble festningen nyoppbygd av general Aster, og befestningene ble stadig ut over århundret videre utbygd.
## Referanser

## Eksterne lenker
*
North Vancouver

**North Vancouver** er et område på nordsiden av Burrard Inlet i Metro Vancouver i Canada. Det består av to kommuner: **North Vancouver by** (med 47.463 innbyggere) og **North Vancouver distrikt** (med 86.954 innbyggere). Distriktet omringer byen på tre sider, og grenser ellers til West Vancouver i vest, Valgområde A i nord og fjorden Indian Arm i øst. I dagligtale skilles det sjelden mellom de to kommunene, og det er ingen synlige grenser grunnet en sammenhengende utbygging.

De to kommunene har et omfattende samarbeid, som inkluderer felles skoledistrikt, friområdeforvaltning og politi. Det har vært flere forslag om å fusjonere kommunene, uten at disse har ført frem. Byen fungerer som det mest urbane stedet, dominert av tettbebyggelse og kommersiell aktivitet. Langs Burrard Inlet er det havne- og industrianlegg. Byen fungerer også som sentrum for distriktet, som har mer forstadsutbygging dominert av eneboliger. North Vancouver har personfergeforbindelse til Vancouver med SeaBus. Jernbanen tidligere kalt BC Rail (nå en del av Canadian National Railway) terminerte sine tog i North Vancouver. Området har hovedtyngden av den omfattende film- og tvproduksjonsindustrien i Vancouver.

## Eksterne lenker
*
Kommunistische Partei Deutschlands (andre betydninger)

**Kommunistische Partei Deutschlands** kan vise til:

*Kommunistische Partei Deutschlands (KPD) – parti grunnlagt i 1919. Det ble i DDR i 1946 til Sozialistische Einheitspartei Deutschlands. Den vesttyske delen av partiet ble forbudt i 1956.

*Kommunistische Partei Deutschlands (Aufbauorganisation) (KPD/AO) – et maoistisk parti, grunnlagt i 1970 som Kommunistische Partei Deutschlands, skiftet siden navn til Kommunistische Partei Deutschlands/Aufbauorganisation og ble oppløst i 1980.

*Kommunistische Partei Deutschlands/Marxisten-Leninisten (KPD/ML) – parti stiftet i 1968, kalt Kommunistische Partei Deutschlands etter at det maoistiske KPD ble oppløst i 1980. Ble i 1986 slått sammen med det trotskistiske GIM og dannet Vereinigten Sozialistischen Partei (VSP). En del av medlemmene som var i mot denne sammenslåingen fortsatte å bruke det gamle navnet, og det finnes derfor fortsatt forskjellige grupper som bruker KPD med diverse navnetillegg og som har KPD/ML som felles opphav.

*Kommunistische Partei Deutschlands (1990) – parti dannet i 1990 i DDR og som fortsatt eksisterer under navnet Kommunistische Partei Deutschlands.

*Arbeiterbund für den Wiederaufbau der KPD – en organisasjon grunnlagt i 1973, som også har brukt navnet Kommunistische Partei Deutschlands.
José Padilha

**José Padilha** (født 1. august 1967 i Rio de Janeiro) er en brasiliansk filmregissør. Han er mest kjent for dokumentaren *[[Bus 174]]*, og de to dramafilmene *[[Tropa de Elite]]* og *[[Tropa de Elite - nådeløs fiende]]*. For *Tropa de Elite* vant han Gullbjørnen ved filmfestivalen i Berlin i 2008. *Nådeløs fiende* ble sett av over 11 millioner på kino i Brasil, noe som har gjort den til den best besøkte kinofilmen i landets historie. 

Ifølge Padilha danner de tre filmene en trilogi som viser hvordan vold og korrupsjon påvirker de lavere samfunnslag i Rio de Janeiro.

Padilha skal regissere en remake av *[[RoboCop]]*.

## Filmografi
### Dokumentarer
* *[[Bus 174]]* (2002)
* *Garapa* (2009)
* *Secrets of the Tribe* (2010)

### Spillefilmer
* *[[Tropa de Elite]]* (2008)
* *[[Tropa de Elite - nådeløs fiende]]* (2010)

## Referanser


## Eksterne lenker
*
Johan Wiig

**Johan Elias Wiig** (født 18. oktober 1909 i Agdenes, død 22. januar 1998) var en norsk lensmann og motstandsmann i Norge under andre verdenskrig.

Som lensmannsbetjent i Melhus drev han med våpensmugling under krigen, og ble tatt av Henry Rinnan og Gestapo i 1943. Han ble løslatt 19. desember samme år og fortsatte sin illegale virksomhet.

Senere i livet var han i mange år aktiv i Norsk Luthersk Misjonssambands arbeid på Ørlandet, og  satt i styret i Trøndelag krets.

## Litteratur
* Ragnhild Tokstad Bergsmyr: *Englevakt: motstandsmannen Johan Wiig forteller*, 1995.

## Referanser
Thomas Rusiak

**Erik Thomas Rusiak** (født 8. november 1976 i Stockholm) er en svensk rapper, hiphop-produsent, musiker og sanger. Rusiaks far var den heller fremstående polske jazz-saxofonisten, Alfred Banasiak. Til å begynne med var Rusiak medlem av den Stockholmbaserte hiphop-gruppen "Sherlock" og senere assosiert med den populære svenske rapperen Petter, som Rusiak jobbet med som producer og innimellom støttende rapper. Rusiak startet sin solokarriere i 2000 med debut-albumet Magic Villa. På sitt første album fikk han god støtte fra flere fremragende svenske artister, blant annet Titiyo, Teddybears STHLM og Christian Falk.

## Diskografi
* *Magic Villa* (2000)
* *In the Sun* (2003)

## Referanser


## Eksterne lenker
* 
* 
*
Laurent Cantet

**Laurent Cantet** (1961–2024) var en fransk regissør og manusforfatter. Han regisserte filmen *[[Klassen (film)|Klassen]]*, som han mottok Gullpalmen ved filmfestivalen i Cannes for i 2008. Denne filmen ble også nominert til Oscar for beste fremmedspråklige film.

## Filmografi
### Som regissør
* 2014 : *Himmelen over Havanna*
* 2012 : *Foxfire*
* 2008 : *[[Klassen (film)|Klassen]]*
* 2005 : *Mot sør*
* 2001 : *Tiden er ute*
* 1999 : *Menneskelige ressurser*
* 1998 : *Bortreist* – TV-film
* 1995 : *Jeux de plage* – Kortfilm
* 1994 : *Tous à la manif* – Kortfilm
* 1994 : *Veillées d'armes* – Regiassistent

### Som manusforfatter
* 2014 : *Himmelen over Havanna*
* 2012 : *Foxfire*
* 2008 : *[[Klassen (film)|Klassen]]*
* 2005 : *Mot sør*
* 2001 : *Tiden er ute*
* 1999 : *Menneskelige ressurser*
* 1998 : *Bortreist* – TV-film
* 1995 : *[[Jeux de plage]]* – Kortfilm

### Som kinematograf
* 1998 : *[[Cette Nuit]]*

## Referanser


## Eksterne lenker
*
Svartsengi kraftverk

**Svartsengi kraftverk** er et geotermisk kraftverk på Island. Det er beliggende sydvest på Island på halvøya Reykjanes nord for Grindavík og eies av HS Orka.

Prøveboring i Svartengiområdet startet i november 1971, og det ble planlagt å bore 700 meter dypt. På 250 meters dyp var temperaturen om lag 200°C, og det ble da boret tre brønner på opptil 400 meters dybde. Varmtvannsproduksjon fra disse brønnene startet i 1976. Spillvann fra anlegget dannet etter hvert en lagune av blått, mineralholdig vann. Den blå lagune er i dag et populært spabad.

Etter flere utvidelser av anlegget var produksjonen i 2007 på 75 megawatt (MW) elektrisk energi og 150 MW termisk energi.

## Se også
* Geotermisk energi på Island

## Referanser


## Eksterne lenker
*
Landkjenning (album)

***Landkjenning*** er et album av det norske bandet Glittertind. Albumet ble gitt ut i mai 2009 på Napalm Records, og etterfulgte EP-en *[[Til Dovre faller]]*, utgitt i 2005.

*Landkjenning* ble spilt inn av Torbjørn Sandvik og Geirmund Simonsen høsten og vinteren 2008. Gjestemusikerne Erlend Viken, Stefan Theofilakis og Kaja Fjellberg Pettersen deltok også på platen.

Et sentralt tema på platen er Olav Tryggvason og kristningen av Norge.

Albumet nådde en 20.-plass på VG-lista topp 30 norsk.

Spor nummer 6, «Glittertind», er delvis basert på folketonen Målselvhalling. 

## Sporliste
#«Landkjenning»
#«Nordafjells»
#«Varder i brann»
#«Går min eigen veg»
#«Longships and Mead»
#«Glittertind»
#«Jeg snører min sekk»
#«Mot myrke vetteren»
#«Brede seil over Nordsjø går»
#«Overmåte full av nåde»

## Eksterne lenker
Highland terrier

**Highland terrier** (skotsk høylandsterrier) var en fellesbetegnelse som på 1800-tallet ble brukt til å beskrive små terriere med opprinnelse fra det skotske høylandet. Typen har vært kjent i Skottland siden 1500-tallet.

Skotske høylandsterriere eksisterte trolig som lokale typer med relativt stor variasjon i både utseende og størrelse (selv om de nok var små). Dette var hunder som opprinnelig ble avlet som hetsende hihunder og brukt til jakt på skadedyr, som smågangere, rødrev og mårdyr.

Fram til 1873 ble alle skotske terriere gruppert sammen, men fra da av ble typene delt i de to gruppene *[[dandie dinmont terrier]]e* og *[[skye terrier]]e*. Til den siste gruppen hørte skotsk terrier, west highland white terrier og cairn terrier. Disse har felles progenitor og stammer opprinnelig fra øyene utenfor det skotske fastlandet og de vestre delene i det skotske høylandet. På denne tiden ble disse hundene fortsatt ansett som varianter av samme rase. Alle tre variantene kunne oppstå i samme kull.
Point Roberts

**Points Roberts** er et ikke-inkorporert område i Whatcom fylke i delstaten Washington i USA. I 2010 hadde området 1314 innbyggere. De største bosetningsområdene er *Maple Beach* og *South Beach*.

Området ligger ytterst på Tsawwassenhalvøya, og stikker ut fra Delta i Canada og er således en amerikansk eksklave i Canada. Point Roberts kan nås fra resten av USA, enten via veiforbindelse gjennom Canada, ved å krysse bukten Boundary Bay eller ved å bruke områdets småflyplass.

Grensedragningen som skapte dette isolerte US-amerikanske neset ble til med Oregonavtalen (Oregon Treaty) i 1846 som etablerte det amerikanske Oregonterritoriet. Før dette var et svært stort område på det nordamerikanske kontinentets vestkyst, på amerikansk side omtalt som Oregon Country, omtvistet. Oregonavtalen fastsatte at grensen mellom US-amerikansk og britisk Nord-Amerika i dette området skulle følge den 49. breddegrad. – med unntak av Vancouverøya og omliggende småøyer, som forble britisk.

## Referanser


## Eksterne lenker
*
Helge Ryggvik

**Helge Ryggvik** (født 9. mars 1960) er en norsk Dr.philos., historiker ansatt ved TIK-senteret ved Universitetet i Oslo. Hans spesialfelt er økonomisk historie.

Høsten 2009 vakte han oppsikt i mediene med sin bok *[[Til siste dråpe]]*, der han fremla en påstand om at Norges oljereserver ville være tomme innen åtte år. Dette tallet baserte han på British Petroleums årlige statistiske oversikt for 2008.

Ryggvik var tidligere aktiv i den nå nedlagte organisasjonen Internasjonale Sosialister.

## Verker (utvalg)
* *På kanten. Striden om Norsk oljevirksomhet i Barentshavet* Cappelen Damm 2021
* *Til siste dråpe : om oljens politiske økonomi*, 2009 
* *Adferd, teknologi og system : en sikkerhetshistorie*, 2008 
* *Fra forvitring til ny giv : om en storulykke som aldri inntraff?*, 2003 
* *BP/Statoil alliansen : et samarbeid til besvær*, 2002

## Referanser


## Eksterne lenker
* radikalportal.no Artikler av Ryggvik på Radikal portal
* Forfatterside hos Aschehoug 
* Ansattside hos TIK
Reykjanes kraftverk

**Reykjanes kraftverk** (islandsk *Reykjanesvirkjun*, også benevnt *Suðurnes kraftverk*) er et geotermisk kraftverk på Island. Det er beliggende sydvest på Island på halvøya Reykjanes. sørvest for hovedstaden Reykjavík. Kraftverket eies av HS Orka.

Energiproduksjon fra kraftverket startet i mai 2006, og anlegget styres fra det nærliggende Svartsengi kraftverk. Det produseres kun elektrisk energi, og installert effekt er 100 megawatt (MW) fordelt på to dampturbiner.

## Se også
* Geotermisk energi på Island

## Eksterne lenker
* 
*  Reykjanesvirkjun
NK Slaven Belupo

**NK Slaven Belupo**, ofte kalt **Slaven** og internasjonalt kjent som **NK Slaven Koprivnica**, er en kroatisk fotballklubb fra Koprivnica. Laget spiller i den kroatiske toppdivisjonen, Prva HNL. De spiller sine hjemmekamper på Gradski Stadion u Koprivnici, som har en tilskuerkapasitet på .

Selv om det ble grunnlagt en fotballklubb i Koprivnica i 1907, regnes 20. august 1912 som klubbens fødselsdato. Klubben ble da kalt *HŠK Slaven*, og navnet ble senere endret til *HŠK Victorija*. Klubben ble imidlertid oppløst på grunn av økonomiske problemer, og Koprivnica ble deretter uten fotballklubb fra 1926 til 1930. I 1930 ble klubben gjenopprettet under navnet *HŠK Koprivnica*, og de har senere skiftet navn mange ganger før de fikk dagens navn.

Slaven rykket opp til Prva HNL for første gang i 1997, og har holdt seg i den divisjonen siden da. I 2000 spilte de seg til en overraskende femteplass i serien, og kvalifiserte seg dermed for spill i UEFA Intertoto Cup. Der greide laget å komme seg til tredje runde, før de ble slått ut av det tsjekkiske laget Sigma Olomouc med 1&ndash;2 sammenlagt. Året etter greide de nok en gang å komme til tredje runde i UEFA Intertoto Cup, men de ble igjen slått ut, denne gangen av det kjente engelske laget Aston Villa med 2&ndash;3 sammenlagt. I klubbens neste to sesonger gikk det enda bedre i Europa, og i begge årene kom de til semifinalen i Intertoto Cup.

I 2007 kom Slaven til den kroatiske cupfinalen etter å ha slått de regjerende cupmestrene  Rijeka 3&ndash;2 i den andre semifinalekampen. Selv om de tapte 1&ndash;2 mot Dinamo Zagreb, kvalifiserte de seg til UEFA-cupen for første gang i klubbens historie. De vant greit i første kvalifiseringsrunde før de ble slått av det tyrkiske laget Galatasaray. I 2008 ble Slaven nummer to i Prava HNL, og det er deres beste plassering noensinne. Samme år vant de begge kvalifiseringsrundene og kom til første runde i UEFA-cupen.

Slaven ble nummer fire i serien i sesongen 2008/09, og de kvalifiserte seg til spill i Europaligaen i fotball for menn 2009/10. Etter å ha slått Birkirkara og Milano tapte de 1&ndash;4 mot norske Tromsø i tredje kvalifiseringsrunde.

## Sesonger

## Spillerstall
Oppdatert 21. mai 2023.

### Utlånte spillere

## Referanser


## Eksterne lenker
*
Bernard Warburton-Lee

**Bernard Armitage Warburton Warburton-Lee** (1895–1940) var en britisk marineoffiser, flotiljesjef og kommandør, kjent for sin innsats mot tyske styrker ved Narvik under den tyske invasjonen av Norge i 1940, en innsats som innbragte ham, post mortem, det britiske Viktoriakorset og det norske Krigskorset.

Warburton-Lee var 44 år og kommandør i Royal Navy under andre verdenskrig da hans flotilje med jagere ble beordret til å angripe tyske jagere som hadde landsatt tropper i Narvik. Den 10. april 1940 ledet kommandør Warburton-Lee fra sitt fartøy HMS «Hardy» sin flotilje med fem jagere i et overraskelsesangrep på tyske jagere og handelsfartøy i Ofotfjorden. Angrepet var suksessfullt og ble nesten umiddelbart fulgt opp med et engasjement med ytterligere fem tyske jagere hvor kommandør Warburton-Lee ble dødelig såret av en granat som traff skipets bro. 

Kommandør Bernard Warburton-Lee ble tildelt Viktoriakorset med følgende begrunnelse:

## Referanser
Tio tusen röda rosor

**«Tio tusen röda rosor»** er en svensk sang med melodi og tekst av Thore Skogman, som ble lansert av Jan Høiland.  I innspillingen til Høiland med Marcus Österdahls orkester, utgitt på singlen Polydor NH59747 i 1968, var sangen en hit som lå på Svensktoppen i seks uker 17. mars 1968&ndash;21. april 1968, blant annet på førsteplassen.

«Tio tusen röda rosor» har dessuten bltt spilt inn av danseband som Vikingarna samt Curt Haagers.

I 1995 spilte hardrockgruppen Black Ingvars inn sangen på albumet *Earcandy Six* i hardrockversjon.

I Dansbandskampen 2008 ble «Tio tusen röda rosor» fremført av Kindbergs, dog ikke live i Sveriges Televisions sendinger da bandet allerede var slått ut før momentet «Dansbandsklassikern». Derimot fantes versjonen på Aftonbladets offisielle samlealbum *Dansafton* i februar 2009, med musikk fra Dansbandskampen.

Sangens første linje er nesten identisk med begynnelsen av sangen "Das Glück der Freundschaft" (også kalt "Lebensglück" eller "Vita felice"), op. 88, av Ludwig van Beethoven, komponert i 1803. 

## Norsk versjon
Arne Bendiksen har skrevet en norsk tekst. Den norske tittelen er «Favnen full av røde roser».

### Innspilling
*Jan Høiland. Utgitt på LP-platen *[[My Songs]]* (Scana 27018).

## Referanser
Polarnatt

**Polarnatt** er en periode over minst et døgn i mørketiden da det regnes for å være helt mørkt med klar himmel og uten måneskinn. Den astronomiske definisjonen på (alminnelig) polarnatt er at solbanen gjennom et helt døgn alltid ligger lavere enn 6° under horisonten. Kommer solbanen mellom horisonten og 6° under horisonten regnes det som (alminnelig) tussmørke eller skumring.

Grensen for polarnatt ligger på ca 72°33', hvilket er 155 km nord for Nordkapp, så man må til Bjørnøya eller Svalbard for å oppleve dette i Norge.

Det bemerkes at polarnatt ikke er det samme som mørketid, hvilket inntreffer mellom polarsirklene på 67°30' og polpunktene på 90° under den stedlige vinter. I motsetning til polarnatt, så inntreffer mørketid på det norske fastland fra nordlige deler av Salten og nordover til Troms og Finnmark.

## Varighet

## Referanser


## Se også
* Astronomisk natt
* Mørketid
* Natt

## Kilder
* Meteorologen retter opp i mørketidsforvirring, yr.no
* Hva er tussmørke? yr.no

## Eksterne lenker
*
Romeria

* *Romeria prima*
* *Romeria texana*

***Romeria*** er en liten slekt av urreptiler som levde i det som i dag er Texas i tidlig perm. Gruppen er gitt navn etter Alfred Romer som fant de første fossilene av dem i 1930-åra. To arter er beskrevet, men den siste, *Romeria texana* er den eneste som er kjent fra relativt komplette funn, og den nøyaktige systematiske plasseringen av gruppa, og om de to artene utgjør en monofyletisk gruppe er usikkert.

*Romeria* har vært små, firfisleaktige dyr med en solid anapsid hodeskalle med et velutviklet pinealøye og enkle, koniske tenner. De fremste tennene på maxillebeinet er de største, men i motsetning til vanlig er det nest første som er størst, ikke den første. Deretter avtar de i størrelse bakover. Kroppsskjelettet er dårlig kjent, men ser ut til å være likt skjelettet til øvrige Captorhinider. Trolig har *Romeria* levd av små virvelløse dyr og noe plantemateriale.

## Referanser


## Eksterne lenker
*
West Vancouver

**West Vancouver** er en kommune i Metro Vancouver i Canada. Den ligger nord for Burrard Inlet ogsåledes nord for Vancouver, og vest for North Vancouver. I 2007 hadde kommunen 44.097. Under Vinter-OL 2010 vil freestyle og snøbrett konkurransene foregå i West Vancouver. Ved Horseshoe Bay vest i kommunen har BC Ferries fergeforbindelse til Bowen Island og Nanaimo. Det er lovbestemt forbud mot industri i kommunen.
## Eksterne lenker
*
White Rock (Britisk Columbia)

**White Rock** er en by i Metro Vancouver i Canada. Den er omringet på tre sider av Surrey, og av bukten Boundary Bay i sør. I 2007 hadde kommunen 19&nbsp;839 innbyggere. Den er oppkalt etter en stor, hvit sten i sjøkanten.

## Referanser


## Eksterne lenker
*
Tie a Yellow Ribbon Round the Ole Oak Tree

**«Tie a Yellow Ribbon Round the Ole Oak Tree»** er en amerikansk popsang med melodi og tekst av Irwin Levine og L. Russell Brown, som ble en massiv verdensomspennende slager med Dawn featuring Tony Orlando. Sangen ble utgitt på single for plateselskapet Bell Records. Produsenter var Hank Medress og Dave Appell.

«Tie a Yellow Ribbon Round the Ole Oak Tree» lå på førsteplassen på de amerikanske og britiske singellistene i fire uker i april 1973 og lå som nummer én på den australske singlelisten mai&ndash;juli 1973. Den var den mestselgende singlen i 1973, både i USA og i Storbritannia.

Sangen fikk dobbelt suksess på countryradioen med Johnny Carvers og Barry Manilows coverversjoner. Carvers versjon med den forkortede tittelen «Tie a Yellow Ribbon» ble en Top 10-slager på den amerikanske Billboard Hot 100-singlelisten i juni 1973.

Andre artister som har spilt inn coverversjoner er blant annet Dean Martin, Frank Sinatra, Dolly Parton samt Tony Christie.

Den har også blitt fremført i filmene *[[Addams Family Values]]* (1993), *[[Forrest Gump]]* (1994) samt Wallace and Gromits *[[De gale buksene]]* (1993).

«Tie a Yellow Ribbon» fikk fornyet popularitet i kjølvannet av den iranske gisselkrisen i 1981.

Sangen ligger på en 37.-plass på listen over *Billboard's Greatest Songs of all Time*.

## Norske versjoner
Kari Neegaard (Kari Diesen dy) samt Prima Vera har skrevet norske tekster. Prima Veras tekst er humoristisk.

## Bakgrunn
Opprinnelsen til idéen om et gult bånd som et tegn på minne kan ha vært praksisen på 1800-tallet at noen kvinner angivelig bar et gult bånd i håret for å vise sin hengivenhet til en ektemann eller kjæreste som tjenestegjorde i USAs kavaleri. Kavaleriets offisielle farge var gult. Sangen, «She Wore a Yellow Ribbon», som senere inspirerte John Ford til å regissere en film med samme tittel, er en referanse til dette.

Symbolet med et gult band ble viden kjent i det sivile liv i 1970-årene som en påminnelse om at en fraværende elsket person, enten i det militære eller i fengsel, ville bli ønsket velkommen ved sin hjemkomst.

## Referanser
Port Moody

**Port Moody** er en halvmåneformet by i Metro Vancouver, Canada. Den ligger på begge sider av den østlige ended av Burrard Inlet. I 2007 hadde kommunen 30 004 innbyggere. I nord grenser den til Belcarra og Anmore, i vest til Burnaby og i sør og øst til Coquitlam.

## Eksterne lenker
*
Port Coquitlam

**Port Coquitlam** er en by i Metro Vancouver i Canada. I 2007 hadde kommunen  innbyggere. Den ligger på nordsiden av elven Fraser og på vestsiden av elven Pitt. I nord og øst har kommunen landgrense til Coquitlam, mens den over elven i sør grenser til Surrey og i øst til Pitt Meadows. Jernbanen Canadian Pacific Railway går gjennom kommunen, og den betjenes av en stasjon tilhørende West Coast Express.

## Eksterne lenker
*
Maple Ridge (Britisk Columbia)

**Maple Ridge** er en by i Metro Vancouver i Canada. I 2007 hadde kommunen 73.248 innbyggere. Kommunen er den østligste i Metro Vancouver, og grenser i øst til Mission, i sør til elven Fraser og Langley og i vest til Pitt Meadows. Jernbanen Canadian Pacific Railway går gjennom kommunen, og den betjenes av en stasjon tilhørende West Coast Express.
## Eksterne lenker
*
Whitney Straight

**Whitney Straight** (født 6. november 1912 i New York City, død 5. april 1979) var en britisk racerkjører, flyver, offiser og forretningsmann. For sin innsats i kampene i Norge i 1940, og for senere ledelse av utdanningen av norske flygere i Storbritannia, ble han tildelt det norske Krigskorset.

Whitney Straight ble født i New York, sønn av Willard Dickerman Straight og Dorothy Payne Whitney. Hans far tjenestegjorde med United States Army i Frankrike under første verdenskrig og døde der av spanskesyken. Hans mor giftet seg igjen i 1925, med en britisk agronom og familien flyttet til Storbritannia, Straight studerte så ved Trinity College i Cambridge.

## Referanser


## Eksterne lenker
* Om Whitney Straight, fra rafweb, privat nettsted om RAF (engelsk)
Bowen Island

**Bowen Island** er ei øy og kommune i Metro Vancouver i Britisk Columbia, Canada. Øya er 6 ganger 12 kilometer lang, og ligger omtrent 6 km fra fastlandet. Arealet er 49,94 km2. I 2007 var det 3551 permanente innbyggere på øya, men den er også et populært feriested. Øya er knyttet til fastlandet med en fergeforbindelse til Horseshoe Bay i West Vancouver, operert av BC Ferries. Omtrent 500 arbeidere og 200 studenter pendler til fastlandet hver dag.

## Eksterne lenker
*
Robert-Bourassa vannkraftverk

**Robert-Bourassa** er en demning og et vannkraftverk som utnytter den kunstige innsjøen ***Robert-Bourassa-reservoaret*** (Robert-Bourassa Reservoir), også kalt *La Grande 2-reservoaret*, i elven La Grande River i Quebec, Canada. Kraftstasjonen har størst installert produksjonskapasitet av alle vannkraftverk i Nord-Amerika. Anlegget inngår sammen med La Grande-2-A vannkraftverk i James Bay-prosjektet, som demmer opp La Grande-elva en rekke steder. Dette er Nord-Amerikas største vannkraftprosjekt.

Anleggene ved Robert-Bourassa-reservoaret er:
* Robert-Bourassa-reservoaret – areal 2 835 km², volum 61,3 km³
* Robert-Bourassa-demningen (utbygd 1974-78) – lengde 550 meter, vannføring 16,280 m³/sek
** Robert-Bourassa vannkraftverk – (1978–81) – effekt 5 616 MW, turbiner: 16, produksjon 16,1 TWh
** La Grande-2-A vannkraftverk – (1990–92) – effekt 2 106 MW, turbiner: 6, produksjon 

## Eksterne lenker
* Hydro Quebec – «Robert-Bourassa generating station».
* Hydro Quebec – «La Grande-2-A generating station».
* Hydro-Québec - presentasjon og kart av hele vannkraftutbyggignen ved La Grande-elva.
* Liste med bilder og data for alle vannkraftverkene til Hydro Quebec.
Eydehavn torv

**Eydehavn torv** er et torg på tettstedet Eydehavn. Torget ligger ved krysset Nesgata / Formannsgata / Torvgata. 

## Bruk
Til daglig brukes torget som parkeringsplasser til Extra, Eydehavn kulturhus og Filadelfiamenigheten. Det tennes et juletre hvert år i juletiden, og det holdes taler på 1. mai og grunnlovsdagen. Annet hvert år starter 17. mai toget her, og går opp til Eydehavn skole (år som er oddetall). De andre årene går toget fra Stokken kirke til Stuenes skole, på Saltrød.  

## Bygninger og utsmykning
Ved torget ligger Eydehavn kulturhus og Extra, med Filadelfia i andre etasje. Sistnevnte gjennomgikk en vesentlig ombygning og utvidelse på 2000-tallet. Før det nåværende bygget sto et bygg benyttet av Eydehamn Handelslag der, oppført i 1928. Dette bygget med handelslaget brant i 1977. 

Det er to skulpturer på torget, en byste av Sam Eyde fra 1966, og skulpturen «Industriarbeider» fra 1983. Bysten av Sam Eyde sto opprinnelig ved tidligere Moland Rådhus, men ble flyttet i 2002, grunnet kommunesammenslåingen i 1992, og opphør av bruken av kommunehuset. Bysten er laget av kunstneren Arne Durban. «Industriarbeider» er laget av kunstneren Svein-Tore Kleppan, og ble bekostet av daværende Moland kommune, Arendal Smelteverk, Norsk kulturråd og Eydehavn arbeiderforening. Skulpturen ble avduket av tidligere ordfører i daværende Moland kommune, Ingar Olsen, 1. mai 1983. 

## Bilder

Fil:Eydehavn kulturhus.JPG|Eydehavn kulturhus 
Fil:Coop Prix Eydehavn.jpg|Extra Eydehavn ( Før Coop Prix Eydehavn)  


## Referanser
SS «Henry Bacon»

**SS «Henry Bacon»** var et amerikanskregistrert Libertyskip og det siste allierte skip som ble senket av det tyske Luftwaffe under andre verdenskrig. Ved forliset i Barentshavet 23. februar 1945 døde 22 besetningsmedlemmer og syv medlemmer av United States Navy Armed Guard. Ombord på skipet var også norske flyktninger fra Sørøya i Finnmark, for sin innsats for disse fikk skipets fører, Alfred Carini det norske Krigskorset post mortem.

SS «Henry Bacon» ble bygget, sjøsatt og overlevert fra et amerikansk skipsverft i løpet av et par måneder høsten 1942, en vanlig byggetid for de serieproduserte «Libertyskipene». Skipet gikk så i konvoifart mellom østkysten av USA og Murmansk og i januar 1945 var det i Murmansk hvor SS «Henry Bacon» fikk i oppdrag å føre 19 norske sivile, som var evakuert fra Finnmark til Murmansk av amerikanske destroyere, til Storbritannia. Skipet hadde et sivilt mannskap supplert med offiserer og besetning tilhørende den amerikanske marinen. Under overfarten til Skottland kom SS «Henry Bacon» ut for dårlig vær og fikk problemer med roret. Skipet kom bort fra konvoien.

Det ble angrepet av 23 tyske Junkers Ju 88, men klarte å skyte ned fem tyske fly før skipet ble torpedert. Angrepet hadde ødelagt alle unntatt en livbåt. Skipsfører Alfred Carini beordret de norske sivile i denne. Noen av skipets sivile mannskap fikk resterende plasser i livbåten.

Telegrafist Earnal «Spud» Campbell ble beordret i livbåten for å forsøke å oppnå radiokontakt med konvoiens skip, noe som lykkes, slik at alle i livbåten ble reddet. Skipsfører Carini, 21 andre sjømenn og sju medlemmer av den amerikanske marinen som ble værende igjen på SS «Henry Bacon», omkom. Britiske destroyere klarte å redde 25 av mannskapet som måtte hoppe i sjøen. Carini ble sist observert på skipets bro.

## Litteratur
* Donald Foxvog, Dr. Robert Alotta, *The Last Voyage of the SS Henry Bacon*, Continuum (2002), ISBN 978-1557788016

## Eksterne lenker
* «Norwegian Embassy Honors WW II Liberty Ship Heroes», fra news.navy.mil (engelsk)
* Opptak av telegrafist Spud Campbells fortelling , Smithsonian – Oral Histories